Document ID: /roh_data/filtered/Bilingualer_Corpus_interleaved-it-rm.jsonl.gz/1030

This is a text translated from Italian to Rumantsch Grischun.
Il Governo grigionese rifiuta alcune novità della legge federale sulla promozione della cultura

Il Cantone dei Grigioni invita la Confederazione a rinunciare alle previste modifiche della legge federale sugli aiuti finanziari per la salvaguardia e la promozione della lingua e cultura romancia e italiana. Lo stesso invito riguarda i previsti adeguamenti della legge federale concernente il promovimento dell'istruzione dei giovani Svizzeri all'estero e della legge sulla protezione della natura e del paesaggio. Questo è quanto chiarisce il Governo nella sua presa di posizione relativa alla nuova legge federale sulla promozione della cultura e alla revisione totale della legge federale concernente la Fondazione "Pro Helvetia". Il Governo argomenta in sostanza che i relativi contenuti e le previste novità dovrebbero essere opportunamente inseriti nella nuova legge federale sulle lingue e non nella legge sulla promozione della cultura. La Confederazione dovrebbe inoltre precisare le misure previste nell'ambito della promozione della cultura. Si deve inoltre badare a che la Confederazione non intervenga nelle attività operative del Consiglio di fondazione di Pro Helvetia.

Il Governo propone una legge per i nomadi

Secondo il Governo grigionese si deve esaminare la creazione di una legge federale per il sostegno ai nomadi. In questo modo verrebbe creata una base legale per il versamento di sussidi ai Cantoni e ai comuni. Questo è quanto scrive il Governo nella sua presa di posizione relativa all'avamprogetto del rapporto del Consiglio federale sulla situazione dei nomadi in Svizzera. Il Governo propone un sostanziale aumento dei sussidi federali alla Fondazione "Un futuro per i nomadi svizzeri". Un simile aumento ed eventualmente anche un aumento del capitale di fondazione permetterebbero alla fondazione di aumentare sensibilmente i propri contributi, attualmente del 10 percento, per la creazione di spazi di transito e di sosta per i nomadi. Secondo il Governo, misure di questo tipo favorirebbero senza dubbio la disponibilità dei Cantoni e dei comuni alla creazione di nuovi spazi. Si dovrebbe inoltre esaminare se i mezzi federali del promovimento della costruzione di abitazioni non potrebbero venire messi a disposizione anche per i nomadi.

Presa di posizione del Governo grigionese relativa ad una legge federale sulle professioni psicologiche

Il Governo grigionese è d'accordo con una normativa federale in riferimento ai presupposti per il rilascio dell'autorizzazione all'esercizio della professione a psicoterapeuti paramedici. Nella relativa presa di posizione all'indirizzo della Confederazione, esso ritiene tuttavia che un obbligo di autorizzazione sia adeguato soltanto per le persone esercitanti professioni psicologiche che curano a titolo indipendente malattie e disturbi psichici e psicosomatici. Esso valuta invece positivamente un'estensione della tutela del titolo per gli psicologi con un relativo diploma universitario riconosciuto. Per il resto il Governo fa presente che il progetto comporterà costi supplementari a carico dei Cantoni in seguito al prolungamento del periodo di formazione.

Entrata in vigore della legge sui diritti politici

La revisione totale della legge sull'esercizio dei diritti politici nel Cantone dei Grigioni del 17 giugno 2005 (nuovo titolo: legge sui diritti politici nel Cantone dei Grigioni) viene posta in vigore con effetto al 1° gennaio 2006. Il termine di referendum di 90 giorni per questo atto normativo è scaduto inutilizzato il 21 settembre 2005.

Nuovo libro di testo in rumantsch grischun

Fondandosi sul concetto di base "rumantsch grischun a scuola" del dicembre 2004 viene tra l'altro elaborato un concetto per un nuovo libro di testo per la 2a fino alla 9a classe. I costi per il concetto ammontano a 48'000 franchi. La sua elaborazione, iniziata il 1° ottobre 2005, durerà fino al 31 luglio 2006. Dopodiché il Governo deciderà sull'attuazione del concetto.

Sussidi cantonali a favore di diverse istituzioni

- Aiuto allo sviluppo: il Governo ha approvato un importo complessivo di 50'000 franchi per cinque progetti di aiuto umanitario all'estero, tra cui l'aiuto alle vittime del terremoto in Pakistan e il sostegno alle vittime dell'uragano "Stan" in America centrale.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 27.10.2005

La regenza grischuna refusa tschertas novaziuns da la lescha federala per promover la cultura

Il chantun Grischun supplitgescha la confederaziun da renunziar a las midadas previsas en la lescha federala davart agids finanzials per mantegnair e promover la lingua e cultura rumantscha e taliana. La medema supplitga concerna las adattaziuns planisadas da la lescha davart l'instrucziun da las Svizras e dals Svizzers a l'exteriur e da la lescha federala davart la protecziun da la natira e da la patria. Quai punctuescha la regenza en sia consultaziun tar il sboz da la nova lescha federala davart la promoziun da la cultura (LPC) e tar la revisiun totala da la lescha federala davart la fundaziun "pro Helvetia". La regenza argumentescha en general che cuntegns respectivs e novaziuns planisadas pudessan vegnir reglads meglier en la nova lescha federala da linguas e betg en la LPC. Plinavant duai la confederaziun precisar las mesiras ch'èn previsas en il sectur da la promoziun da la cultura. Ultra da quai sto vegnir fatg attenziun che la confederaziun n'intervegnia betg en l'activitad operativa dal cussegl da fundaziun da la fundaziun per promover la cultura "pro Helvetia".

La regenza propona ina lescha separada per umans vagants

Tenor la regenza grischuna stoi vegnir examinà, sch'i na stuess betg vegnir stgaffida ina lescha federala per promover ils umans vagants. Uschia vegniss stgaffida ina basa legala per conceder contribuziuns a chantuns ed a vischnancas. Quai scriva la regenza en sia consultaziun tar il sboz preliminar dal rapport dal cussegl federal davart la situaziun dals umans vagants en Svizra. Plinavant propona la regenza d'augmentar substanzialmain las contribuziuns da la confederaziun a la fundaziun "In futur per ils vagants svizzers". In tal augment ed eventualmain er in augment dal chapital da fundaziun permettessan a la fundaziun da dauzar considerablamain sias contribuziuns da 10 pertschient dals custs per realisar plazzas stablas e plazzas da transit. Tenor il giudicament da la regenza promovessan talas mesiras senza dubi la prontezza dals chantuns e da las vischnancas da stgaffir plazzas novas. Ultra da quai stuess vegnir examinà, sche meds finanzials da la promoziun federala da la construcziun d'abitaziuns na pudessan betg vegnir mess a disposiziun er ad umans vagants.

Posiziun da la regenza grischuna tar ina lescha federala davart las professiuns psicologicas

La regenza grischuna approvescha ina regulaziun federala concernent las premissas per conceder a psicoterapeutas ed a psicoterapeuts betg medicinals la permissiun per pratitgar lur professiun. En quest connex punctuescha ella en la consultaziun correspundenta a la confederaziun ch'ina obligaziun da dumandar ina permissiun saja raschunaivla mo per quellas persunas che lavuran en il sectur da las professiuns psicologicas che tractan - sco persunas professiunalmain independentas - malsognas e disturbis psichics e psicosomatics. Ina vasta protecziun dal titel per psicologas e per psicologs cun in diplom universitar correspundent renconuschì beneventescha ella dentant. Dal rest rinviescha la regenza al fatg ch'il sboz avant maun vegnia a chaschunar custs supplementars per ils chantuns pervi da la prolungaziun dal temp da scolaziun.

La lescha davart il dretgs politics entra en vigur

La revisiun totala da la lescha davart il diever dals dretgs politics en il chantun Grischun dals 17 da zercladur 2005 (titel nov: lescha davart il dretgs politics en il chantun Grischun) vegn messa en vigur per il 1. da schaner 2006. Il termin da referendum da 90 dis per quest relasch è scadì ils 21 da settember 2005 senza esser vegnì duvrà.

Nov cudesch da lingua en rumantsch grischun

Sa basond sin il concept general "rumantsch grischun en scola" dal december 2004 vegn tranter auter elavurà in concept per in nov cudesch da lingua per la 2. fin 9. classa. Ils custs da quest concept importan 48'000 francs. Sia elavuraziun dura dal 1. d'october 2005 fin ils 31 da fanadur 2006. Suenter decida la regenza davart la realisaziun dal concept.

Contribuziuns chantunalas a differentas instituziuns

- Agid da svilup: Per tschintg projects d'agid umanitar a l'exteriur, tranter quels l'agid per las victimas dal terratrembel en Pakistan ed il sustegn da las victimas dal ciclon "Stan" en l'America centrala, ha la regenza approvà ina summa totala da 50'000 francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 27.10.2005